Goreyê televîzyonê dewlete yê Îranî Serekê Parlamento Alî Larîcanî de tay nîşaneyê vîrusî ameyî dîyene û ci rê test ame kerdene. Netîceya testê ey ê Covid-19î  pozîtîj vejîyaye. Rîpelanê înternetî yê televîzyonê dewlete de wina ame vatene: ''Larîcanî nika binê karantîna de yo û yeno weşkerdene.''
Îran de goreyê doneyanê fermîyan 50 hezar û 468 nêweşê vîrusê Korona estê û înan ra 3 hezar û 160 kesî merdî. Labelê yeno şikkerdene ke hûmara raştikêne zêdêr a. Goreyê doneyanê muxalîfan 237 şaristanan de tewr tay 15 hezar û 500 kesî merdî.
